text: РЕГЛАМЕНТ ЗА ИЗПЪЛНЕНИЕ (ЕС) № 357/2013 НА КОМИСИЯТА
  от 18 април 2013 година
  за изменение на Регламент (ЕО) № 903/2009 и Регламент за изпълнение (ЕС) № 373/2011 относно минималното съдържание на препарат от Clostridium butyricum (FERM BP-2789) като фуражна добавка за пилета за угояване и второстепенни видове птици (с изключение на птици носачки) (притежател на разрешителното Miyarisan Pharmaceutical Co. Ltd., представляван от Miyarisan Pharmaceutical Europe S.L.U.)
  (текст от значение за ЕИП)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
  като има предвид, че:
  (1)
  Препаратът от Clostridium butyricum (FERM BP-2789), който спада към категорията „зоотехнически добавки“, беше разрешен за срок от 10 години като фуражна добавка за употреба при пилета за угояване с Регламент (ЕО) № 903/2009 на Комисията (2) и за второстепенни видове птици (с изключение на птици носачки) и за отбити прасенца и второстепенни видове животни от рода на свинете (отбити) с Регламент за изпълнение (ЕС) № 373/2011 на Комисията (3).
  (2)
  В съответствие с член 13, параграф 3 от Регламент (ЕО) № 1831/2003, притежателят на разрешителното предложи изменение на условията за разрешаване на разглеждания препарат чрез намаляване на минималното му съдържание от 5 × 108 CFU/kg на 2,5 × 108 CFU/kg пълноценни фуражи по отношение на употребата при пилета за угояване и при второстепенни видове птици (с изключение на птици носачки). Заявлението бе придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан по-надолу „Органът“).
  (3)
  В становището си от 11 декември 2012 г. (4) Органът стигна до заключението, че съгласно предложените нови условия за употреба разглежданият препарат е в състояние да подобри показателите при заявената минимална доза от 2,5 × 108 CFU/kg при пилета за угояване и при второстепенни видове птици (с изключение на птици носачки). Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
  (4)
  Условията, предвидени в член 5 от Регламент (ЕО) № 1831/2003, са изпълнени.
  (5)
  Поради това Регламент (ЕО) № 903/2009 и Регламент за изпълнение (ЕС) № 373/2011 следва да бъдат съответно изменени.
  (6)
  Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
  ПРИЕ НАСТОЯЩИЯ РЕГЛАМЕНТ:
  Член 1
  В приложението към Регламент (ЕО) № 903/2009 в графа „Минимално съдържание“ текстът „5 × 108 CFU“ се заменя с текста „2,5 × 108“.
  Член 2
  В приложението към Регламент за изпълнение (ЕС) № 373/2011 в графа „Минимално съдържание“ за второстепенни видове птици (с изключение на птици носачки) текстът „5 × 108 CFU“ се заменя с текста „2,5 × 108“, а за прасенца (отбити) и второстепенни видове животни от рода на свинете (отбити) текстът „2,5 × 108 CFU“ се заменя с текста „2,5 × 108“.
  Член 3
  Настоящият регламент влиза в сила на двадесетия ден след публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 18 април 2013 година.